पाएं अपने शहर की ताज़ा ख़बरें और फ्री ई-पेपरडाउनलोड करें
पीपल्याहाना में बन रहे नए कोर्ट भवन के लिए आ रहे सरियों की हेराफेरी का मामला सामने आया है। आरोपी रिमोट से ट्राले का वजन कंट्रोल करते थे, जिससे तौल-कांटे पर वजन ज्यादा दिखता था। पैसा उसी के हिसाब से लेते और कम सरिया दे जाते थे।
तिलक नगर थाने की टीआई मंजु यादव ने प्रोजेक्ट मैनेजर संजय रावत की शिकायत पर चंदन और भोला उर्फ बाबू के खिलाफ केस दर्ज किया है। संजय ने बताया कि उनकी साइट पर 53 क्विंटल सरिया सांवेर रोड स्थित श्री महालक्ष्मी स्टील कंपनी के मार्फत रोज आता था। बीमारी के कारण कुछ दिन पहले साइट सुपरवाइजर छुट्टी पर चला गया और उसकी जगह नया सुपरवाइजर आया। उसे शंका हुई कि ट्राले में सरिया कम आ रहा और वजन ज्यादा दिखाया जा रहा। उसने तौल-कांटे पर जाकर देखा तो पाया कि 53 क्विंटल की जगह 46 क्विंटल ही माल है। चोरी पकड़ाने के डर से दोनों आरोपी भाग गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn